Polițiștii din cadrul Secției nr. 8 Poliție Rurală Valea Mare au oprit pentru control, pe drumul comunal 91B, în comuna Crângurile, un autoturism condus de un bărbat de 47 de ani, din Petrești.
Conducătorul auto a fost testat pentru depistarea consumului de băuturi alcoolice, fiind indicat un rezultat cu o valoare de 0,49 mg/l alcool pur în aerul expirat.
De asemenea, ieri, în jurul orei 19:49, polițiștii din cadrul Serviciului Rutier ar fi surprins, pe drumul județean 701, în localitatea Bolovani, un bărbat de 45 de ani, din localitate, care ar fi condus un tractor, deși s-ar fi aflat sub influența alcoolului.
În urma testării cu aparatul etilotest, acesta a prezentat o alcoolemie cu o valoare de 0,66 mg/l alcool pur în aerul expirat.
Cei doi au fost conduși la spital pentru recoltarea unor probe biologice necesare în vederea stabilirii cu exactitate a îmbibației alcoolice, iar, în cauză, au fost întocmite dosare penale pentru săvârșirea infracțiunii de conducerea unui vehicul sub influența alcoolului sau a altor substanțe.